CELEX: 52022PC0165
Language: et
Date: 2022-04-08
Title: Ettepanek: NÕUKOGU MÄÄRUS, millega muudetakse määrust (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu

EUROOPA KOMISJON
            Brüssel,8.4.2022
            COM(2022) 165 final
            2022/0108(NLE)
            
            Ettepanek:
            NÕUKOGU MÄÄRUS,
            millega muudetakse määrust (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Võttes arvesse, et 2022. aasta märtsis toimusid liidu ja Norra vahel arutelud tursa (Gadus morhua) püügiga tegelevate liidu laevastike võrdse ja mittediskrimineeriva juurdepääsu üle Teravmägede (Svalbardi) vetele, pikendas nõukogu Svalbardi vetes ning ICESi 1. alapiirkonna ja 2.b rajooni rahvusvahelistes vetes tursa püügiks ette nähtud liidu ajutise kvoodi (4 500 tonni) kohaldamisaega 31. märtsist kuni 30. aprillini 2022 (määrus (EL) 2022/[…
                  1
               ]). Ka Norra pikendas liidu ajutise tursakvoodi kohaldamisaega Svalbardi vetes kuni 30. aprillini 2022.
            
            
               Liidu ja Norra vahelised arutelud liidu tursapüügilaevastike võrdse ja mittediskrimineeriva juurdepääsu üle Svalbardi vetele on veel pooleli. Kuni nende arutelude tulemuste selgumiseni teeb komisjon nõukogule ettepaneku määrata kindlaks liidu tursakvoot Svalbardi vetes ning ICESi 1. alapiirkonna ja 2.b rajooni rahvusvahelistes vetes enne liidu ajutise kvoodi pikendatud kohaldamisaja lõppu 30. aprillil 2022. Tursapüügi võimalused Svalbardi ning ICESi 1. alapiirkonna ja 2.b rajooni rahvusvahelistes vetes on kuni nende arutelude tulemuste selgumiseni märgitud pm (pro memoria). Niipea kui nende arutelude tulemused on teada, esitatakse nõukogule komisjoni talituste mitteametlik dokument, milles sätestatakse asjakohased kalapüügivõimalused.
            
            
               •Kooskõla poliitikavaldkonnas praegu kehtivate õigusnormidega
            
            
               Esitatud meetmed on kooskõlas ühise kalanduspoliitika eesmärkide ja eeskirjadega ning liidu kestliku arengu poliitikaga.
            
            
               •Kooskõla muude liidu tegevuspõhimõtetega
            
            
               Kavandatud meetmed on kooskõlas liidu muude tegevuspõhimõtetega, eriti keskkonnapoliitikaga.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Käesoleva ettepaneku õiguslik alus on Euroopa Liidu toimimise lepingu artikli 43 lõige 3. 
            
            
               •Subsidiaarsus (ainupädevusse mittekuuluva valdkonna puhul) 
            
            
               Ettepanek tehakse liidu ainupädevusse kuuluvas valdkonnas, millele on osutatud Euroopa Liidu toimimise lepingu artikli 3 lõike 1 punktis d. Subsidiaarsuse põhimõtet seetõttu ei kohaldata.
            
            
               •Proportsionaalsus
            
            
               Ettepanekuga eraldatakse liikmesriikidele kalapüügivõimalused kooskõlas määruse (EL) nr 1380/2013
                  2
                eesmärkidega. Määruse (EL) nr 1380/2013 artiklite 16 ja 17 kohaselt otsustavad liikmesriigid, kuidas neile eraldatud kalapüügivõimalusi nende lipu all sõitvatele laevadele jaotada vastavalt teatavatele kalapüügivõimaluste jaotamise kriteeriumidele. Seetõttu on liikmesriikidel vajalik kaalutlusruum ettepanekuga hõlmatud lubatud kogupüügi (TAC) jaotamisel, mis on seotud nende valitud sotsiaalse/majandusliku mudeliga.
            
            
               Ettepanek ei sisalda liikmesriikide jaoks uusi finantskohustusi. Nõukogu kehtestab püügivõimalused igal aastal ning selle rakendamiseks vajalikud avalikud ja eraõiguslikud vahendid on juba olemas.
            
            
               •Vahendi valik
            
            
               Kavandatav vahend: määrus.
            
         
         
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ei kohaldata.
               
            
            
               •Konsulteerimine sidusrühmadega
            
            
               Norraga peetud arutelude käigus, millel käsitletakse liidu tursapüügilaevastike võrdset ja mittediskrimineerivat juurdepääsu Svalbardi vetele, teavitas komisjon sidusrühmi, eelkõige kalandussektori esindajaid ja kaugpüügilaevastiku nõuandekomisjoni, ning konsulteeris nendega. Komisjon on säilitanud ka korrapärase kontakti liikmesriikide ametiasutustega tehnilistel koosolekutel ja nõukogu kalanduspoliitika töörühma koosolekutel. 
            
            
               •Eksperdiarvamuste kogumine ja kasutamine
            
            
               Ettepanek põhineb Rahvusvahelise Mereuurimise Nõukogu (ICES) olemasolevatel teaduslikel nõuannetel ja aruteludel asjaomaste osapooltega.
            
            
               •Mõju hindamine
            
            
               Kõiki elemente, mis on asjakohased ettepanekuga hõlmatud kalapüügivõimaluste võimaliku mõju hindamiseks, on käsitletud Norraga peetavate arutelude ettevalmistamisel ja läbiviimisel.
            
            
               •Õigusnormide toimivus ja lihtsustamine
            
            
               Ei kohaldata.
            
            
               •Põhiõigused
            
            
               
                  Ei kohaldata.
               
            
            
               4.MÕJU EELARVELE
            
            
               Kavandatud meetmed ei mõjuta eelarvet.
            
            
               5.MUU TEAVE
            
            
               9. veebruari 1920. aasta Teravmägede (Svalbardi) kokkulepe („1920. aasta Pariisi leping“) tagab kõigile selle lepingu osalistele Svalbardi ümbruses võrdse ja mittediskrimineeriva juurdepääsu ressurssidele, sealhulgas seoses püügitegevusega. 
            
            
               2020. aasta detsembris kehtestas Norra oma õigusaktides 2021. aastaks liidu tursakvoodi Svalbardi vetes, mis oli märkimisväärselt väiksem (6 760 tonni väiksem) kui liidu kvoot, mille nõukogu kehtestas 2020. aasta detsembris 2021. aastaks tursa püügiks Svalbardi vetes ning ICESi 1. alapiirkonna ja 2.b rajooni rahvusvahelistes vetes (määrus (EL) 2021/92
                  3
               ). 
            
            
               Komisjon on Norraga selles küsimuses suhelnud läbi 2021. ja 2022. aasta ning jätkab seda.
            
            
               2022/0108 (NLE)
            
         
         
            
               Ettepanek:
            
            
               NÕUKOGU MÄÄRUS,
            
            
               millega muudetakse määrust (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Nõukogu määrusega (EL) 2022/109
                  4
                määrati 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu. 
            
            
               (2)Nõukogu määrusega (EL) 2022/109 on kehtestatud 2022. aasta esimeseks kvartaliks liidu ajutine kvoot 4 500 tonni tursa (Gadus morhua) püügiks liidu laevastikele, kes püüavad turska Teravmägede (Svalbardi) vetes ning ICESi 1. alapiirkonna ja 2.b rajooni rahvusvahelistes vetes. Nõukogu määrusega (EL) 2022/[…
                  5
               ] pikendati kõnealuse liidu kvoodi (4 500 tonni) kohaldamisaega 30. aprillini 2022.
            
            
               (3)Tuleks kehtestada liidu tursakvoot Svalbardi vetes ja ICESi 1. alapiirkonna ja 2.b rajooni rahvusvahelistes vetes enne, kui liidu ajutise kvoodi pikendatud kohaldamisaeg lõpeb 30. aprillil 2022. Kõnealune liidu kvoot tuleks kehtestada kooskõlas liidu ja Norra vaheliste arutelude tulemustega, milles käsitletakse liidu tursapüügilaevastike võrdset ja mittediskrimineerivat juurdepääsu Svalbardi vetele.
            
            
               (4)Kõik kvoodid tuleks eraldada liikmesriikidele vastavalt nõukogu otsusele 87/277/EMÜ,
                  6
                Poola osale liidu kvoodist ning võttes arvesse Ühendkuningriigi liidust väljaastumisest tulenevaid vajalikke kohandusi.
            
            
               (5)Seepärast tuleks määrust (EL) 2022/109 vastavalt muuta.
            
            
               (6)Määruses (EL) 2022/109 sätestatud püügi piirnorme kohaldatakse alates 1. jaanuarist 2022. Käesoleva määruse sätteid, milles käsitletakse püügi piirnorme, tuleks seetõttu samuti kohaldada alates kõnealusest kuupäevast. Selline tagasiulatuv kohaldamine ei mõjuta õiguskindluse ja õiguspärase ootuse kaitse põhimõtteid, kuna asjaomaseid püügivõimalusi suurendatakse. Olukorra kiireloomulisuse tõttu peaks käesolev määrus jõustuma järgmisel päeval pärast selle avaldamist Euroopa Liidu Teatajas,
            
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1 
                  Määruse (EL) 2022/109 muutmine
            
            
               Määrust (EL) 2022/109 muudetakse järgmiselt. 
            
            
               IB lisa neljas tabel asendatakse järgmisega:
            
            
               „
            
            
                     
                        Liik:
                     
                  
                  
                     
                        tursk
                     
                     
                        Gadus morhua
                     
                  
                  
                     
                        Püügipiirkond:
                     
                  
                  
                     
                        1 ja 2.b
                     
                     
                        (COD/1/2B.)
                     
                  
               
                     
                        Saksamaa
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                        Analüütiline TAC
                     
                     
                        Ei kohaldata määruse (EÜ) nr 847/96 artiklit 3.
                     
                     
                        Ei kohaldata määruse (EÜ) nr 847/96 artiklit 4.
                     
                  
               
                     
                        Hispaania
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Prantsusmaa
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Poola
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Portugal
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Muud liikmesriigid
                     
                  
                  
                     
                        pm
                     
                  
                  
                     
                        (1)(2)(3)
                     
                  
                  
                     
                  
               
                     
                        Liit
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ei kohaldata
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Liidu kasutuses olevate tursavarude osa jaotamine Teravmägede ja Karusaare püügipiirkonnas ning kaasnenud kilttursa kaaspüük ei piira ühelgi viisil 1920. aasta Pariisi lepingust tulenevaid õigusi ega kohustusi.
                     
                  
               
                     
                        (2)
                     
                  
                  
                     
                        Kilttursa kaaspüük võib olla kuni 14 % loomuse kohta. Kilttursa kaaspüügi kogused lisanduvad tursakvoodile.
                     
                  
               
                     
                        (3)
                     
                  
                  
                     
                        Välja arvatud Saksamaa, Hispaania, Prantsusmaa, Poola ja Portugal. Sellest jagatud kvoodist maha arvatavatest püütud kogustest teatatakse eraldi (COD/1/2B_AMS).
                     
                  
               
         
            
               “
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2022.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Nõukogu määrus (EL) 2022/[…]
               
               
                  
                     (2)
                  
                        Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22–61).
               
               
                  
                     (3)
                  
                        Nõukogu 28. jaanuari 2021. aasta määrus (EL) 2021/92, millega määratakse 2021. aastaks kindlaks teatavate kalavarude ja kalavarude rühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu (ELT L 31, 29.1.2021, lk 31–192).
               
               
                  
                     (4)
                  
                        Nõukogu 27. jaanuari 2022. aasta määrus (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu (ELT L 21, 31.1.2022, lk 1–164).
               
               
                  
                     (5)
                  
                        Nõukogu määrus (EL) 2022/[…]
               
               
                  
                     (6)
                  
                        Nõukogu 18. mai 1987. aasta otsus 87/277/EMÜ tursa püügivõimaluste jaotamise kohta Lääne-Teravmägede ja Karusaare piirkonnas ja NAFO konventsioonis määratletud 3M rajoonis (EÜT L 135, 23.5.1987, lk 29).